**Vilkår for Captum Faktura**

**Vilkår for fakturabetaling**

Denne aftale (”Aftalen”) gælder mellem a) dig, der vælger at ansøge om at betale varer og tjenester, som du har købt hos en vores samarbejdspartnere, ved Faktura og b) Captum Group AB, 556878-2972, Box 7123, 40233 Göteborg (”Captum”). Captums erhvervsmæssige hovedaktivitet er at tilbyde faktura- og delbetalingsløsninger. Vilkårene er gældende indtil videre. Captum kan fortrinsvis kontaktes via e-mail på [kundeservice@captumgroup.dk](mailto:kundeservice@captumgroup.dk).

**Kreditvurdering**

For at kunne indgå en aftale om fakturabetaling med Captum skal du være mindst 25 år, have dansk personnummer og en folkeregisteradresse, som ikke er en postboks eller lignende, så Captum kan identificere dig og foretage en kreditvurdering ved at søge i relevante databaser. Captum foretager en kreditvurdering, inden du får lov til at betale med Faktura. Som en del af kreditvurderingen kan Captum indhente oplysninger fra kreditoplysningsbureauer. Captum kan foretage en ny kreditvurdering ved hvert nyt køb, uanset om du tidligere har handlet og betalt med faktura eller ej.

**Vilkår for fakturabetaling**

Ved betaling med faktura opkræves en fakturaafgift, der på nuværende tidspunkt er 49 kr. \*). Forfaldsdato er 14 dage fra fakturadato. Fakturaen sendes til dig via e-mail i forbindelse med booking / levering til den e-mailadresse du oplyste ved dit køb. Det er også den adresse, der er registreret hos Captum. Du kan altid logge ind på [captumgroup.dk](https://captumgroup.dk/) og se hvornår og hvor meget du skal betale.

Betaling skal ske i overensstemmelse med instruktionerne på fakturaen og være Captum i hænde senest på forfaldsdato. Er betalingen Captum i hænde senest på forfaldsdato, opkræves der ikke yderligere omkostninger eller gebyrer.

**Konvertering af Faktura til kontokredit med Fleksibel Delbetaling**

Når du har fået din Faktura, kan du i stedet for at betale hele fakturaen på én gang, få tilbud om at betale et lavere beløb og på den måde ansøge om at ændre din faktura til en kontokredit med Fleksibel Delbetaling, hvor du kan vælge at betale i dit eget tempo. Ved at delbetale i overensstemmelse med et sådant tilbud ansøger du om en kontokredit med Fleksibel Delbetaling i overensstemmelse med de kreditvilkår, som måtte være gældende på det pågældende tidspunkt (se vilkår, der findes på [www.captumgroup.dk](https://captumgroup.dk/delbetaling/delbetalingsvilkar/)).

**Forsinket betaling**

Ved fremsendelse af en skriftlig betalingspåmindelse (rykker) opkræves der et rykkergebyr efter renteloven. Ved forsinket betaling opkræves morarenter fra forfaldsdato i overensstemmelse med rentelovens regler. Renten efter forfaldsdato er pt. Nationalbankens officielle udlånsrente + 8 % p.a. Renten opkræves af hele det skyldige beløb, indtil betaling er Captum i hænde. Ved fremsendelse af kravet til inkasso vil du også blive pålagt inkassogebyr, inkassoomkostninger og andre omkostninger i henhold til gældende regler.

Reklamationer eller krav om erstatning, der udspringer af køb af varer eller tjenester, som du har betalt med Captum, skal du først rette mod sælgeren. Captum er dog ansvarlig overfor dig efter reglerne i forbrugeraftaleloven.

**Behandling af personoplysninger**

Captum Group er ansvarlig for behandlingen af dine personoplysninger og Captum behandler dine personoplysninger med respekt og den største omsorg for din personlige integritet. Captum ska følge alle de til enhver tid gældende regler for beskyttelse af personoplysninger. I Captums integritetspolitik findes information om hvordan dine personoplysninger behandles. Hvis du har nogle spørgsmål, er du altid velkommen til at kontakte kundeservice på [kundeservice@captumgroup.dk](mailto:kundeservice@captumgroup.dk) eller +45 96 20 02 10.

Når du anvender Captum Groups tjenester og/eller ansøger om kredit, behandles dine personoplysninger i overensstemmelse med Captums integritetspolitik. Det er derfor vigtigt, at du læser og forstår [integritetspolitikken.](https://captumgroup.dk/integritetspolitik/)

**Fortrydelseret**

I medfør af forbrugeraftaleloven har du ret til at fortryde en fjernsalgsaftale om en finansiel tjenesteydelse inden 14 dage fra aftalens indgåelse eller 14 dage fra den dag, hvor du modtog aftalevilkårene, hvis du først modtog dem efter aftalens indgåelse. Hvis fristen udløber på en helligdag, lørdag, grundlovsdag, juleaftensdag eller nytårsaftensdag, kan du vente til den følgende hverdag. Du udnytter fortrydelsesretten ved at give meddelelse til Captum på [kundeservice@captumgroup.dk](mailto:kundeservice@captumgroup.dk) inden udløbet af den nævnte frist. Du kan ikke udøve fortrydelsesretten efter det tidspunkt, hvor aftalen er blevet helt opfyldt af både dig og Captum.

Hvis du udnytter fortrydelsesretten vedrørende fakturabetalingen, skal du snarest muligt og senest 30 dage efter den dag, hvor du gav Captum meddelelse om, at du træder tilbage fra aftalen, tilbagebetale det fulde beløb. Selvom du udnytter fortrydelsesretten, skal du stadig betale fakturaafgiften i henhold til pkt. Forsinket betaling.

**Klageadgang, tvister og sprog**

Du kan klage skriftlige til Captum, eksempelvis via [klagomal@captumgroup.se](mailto:klagomal@captumgroup.se). Captum behandler klager i overensstemmelse med gældende bestemmelser udstedt af relevante myndigheder.

Hvis du er utilfreds med Captums behandling af klagen, kan du rette henvendelse til Forbrugerklagenævnet, Carl Jacobsens Vej 35, 2500 Valby. Aftalen er underlagt dansk ret, og tvister, der udspringer af aftalen, skal løses ved dit hjemting, eller, hvis du ønsker dette, ved Københavns Byret. Al kommunikation foregår på dansk, og hvis du er indforstået hermed, vil vi kommunikere på engelsk.

\*) Renteniveau og vilkårsdato 2021-09-15